2015. 12. 07.

Sajtóközlemény

**Projektzáró ünnepségen adják át a megépített kerékpárutat Sukorón**

**Nagyszabású kerékpárút fejlesztést valósított meg a Széchenyi 2020 program keretében a Fejér Megyei Önkormányzat Sukorón. A Közlekedési Operatív Program keretében a KÖZOP-3.5.0-09-11-2015-0047 sz. „Hivatásforgalmi kerékpárút nyomvonalának kialakítása (3.a) – Sukoró – Nadap szakaszon**”**című pályázaton elnyert mintegy 199,67 millió forintból épített kerékpárutat a Fejér Megyei Önkormányzat. A fejlesztés hivatásforgalmi célokat szolgál, az 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja.** **A műszaki átadás 2015. december 2-án megtörtént.**

A Fejér Megyei pályázatot nyújtott be Sukoró vonatkozásában a 2007-2013-as támogatási időszakban eddig fel nem használt támogatási maradványok terhére, a Közlekedési Operatív Program keretében a KÖZOP-3.5.0-09-11 „Kerékpárút-hálózat fejlesztése” c. projektkiírásra. A 3A útvonalszakaszt érintő, sukorói pályázat terveit készíttető Velencei-tó és Térsége, Váli-völgy, Vértes Térségi Fejlesztési Tanács átadta a tervdokumentációkat a Fejér Megyei Önkormányzat részére további felhasználásra. Az európai uniós pályázati forrásból megvalósult sukorói kerékpárút beruházás hivatásforgalmi célokat szolgál, egyúttal a közelében húzódó 1, 2, 3 számjegyű közlekedési utak tehermentesítését, valamint a meglévő balesetveszély csökkentését, megszüntetését is biztosítja. A 3A nyomvonal kiválasztásánál és tervezésénél is fontos szempont volt, hogy a Velencei-tó körül már megépített kerékpár-útvonalakhoz is kapcsolódva a környező települések közti minél könnyebb és gyorsabb közlekedési lehetőséget biztosítson a munkába járáshoz, valamint a helyi termékek minél egyszerűbb piacra juttatásához. Az érintett erdőterületek megközelítésével a természetbarát kerékpáros közlekedés alternatív közlekedési eszközként is szolgál, a természetet károsító közlekedési eszközök kiváltását teszi lehetővé.

Az építési engedélyezések folyamatában érintett több szervezet koordinálásával sokat segített a Fejér Megyei Kormányhivatal. A szükséges eljárások megvalósíthatósága érdekében a Fejér Megyei Önkormányzat minden szükséges döntést és intézkedést megtett. A beruházás október elején kezdődött kivitelezése a 2015. december 2-án megtörtént műszaki átadással fejeződött be.

A sukorói 3A szakaszon a 8119 j. ök. úttól a Velencei-tó északi oldalán új nyomvonalon, illetve kijelöléssel vezetett önálló és vegyes forgalmú, kétirányú kerékpárút valósult meg az európai uniós fejlesztés eredményeként. Az alapvetően hivatásforgalmi feladat ellátása mellett az út nyomvonala mentén érinti Sukoró belterületén az 1848-as szabadságharc első győztes csatáját megelőző haditanács helyszínét, valamint a műemléki védettségű néprajzi házat. Ez az útvonal a település belterületének Nadap felőli határáig húzódik, melynek hossza: 3350 méter. A **Széchenyi 2020 program pályázatán elnyert teljes összeg 199,67 millió Forint, amelyből a kivitelezés 190,37 millió Forintot tett ki.** A tervezett nyomvonal a 3B szakasszal folytatódik, Sukoró és Nadap települések külterületén, mely utóbbi település belterületi határáig tart kb. 1930 m hosszon.

A projektről bővebben a [www.fejer.hu](http://www.fejer.hu) oldalon olvashatnak.

**További információ kérhető:**

Vörös Dóra, sajtóreferens

Elérhetőség: 20/4456-556, kerekparutfejlesztes2015@gmail.com